પાર્ટીના સૂત્રોના જણાવ્યા પ્રમાણે ભાજપના કાર્યાલયમાં થનારી બેઠકની શરુઆત પાર્ટીના અધ્યક્ષ અમિત શાહ કરશે, જે પછી દિવસ દરમિયાન અલગ-અલગ સત્રમાં તમામ મુદ્દા પર ચર્ચા થશે. જેમાં 2019ની લોકસભા ચૂંટણી દરમિયાન અલગ-અલગ ક્ષેત્રોમાં પ્રચાર અભિયાનની રણનીતિ, એનડીએ ગઠબંધન, સંગઠન સ્તર પર કામકાજ સહિત કેન્દ્રીય યોજનાઓને રાજ્યવાર અને પ્રભાવિત રીતે ક્રિયાન્વિત કરવાની રણનીતિ પર મંથન કરવામાં આવશે. આ પછી સાંજે બેઠકમાં સમાપન દરમિયાન મોદી તમામ મુખ્યમંત્રીઓ અને ઉપમુખ્યમંત્રીઓને અલગ-અલગ વિષય પર દિશા-નિર્દેશ કરશે.